Våpensalget på vei nedover
Forrige gang våpensalget sank, var på midten av 1990-tallet, ifølge en ny rapport fra fredsforskningsinstituttet SIPRI i Stockholm. Nedtrappingen av militæroperasjonene i Irak og Afghanistan forklarer noe av nedgangen i forfjor. Rapporten omfatter de hundre største våpenprodusentene i verden, med unntak av selskaper i Kina. De hundre selskapene solgte til sammen våpen for 410 milliarder dollar i 2011. Det tilsvarer 2.273 milliarder kroner. Nedgangen i salget fra 2010 var på 5 prosent justert for valutasvingninger.
Verdens største våpenprodusenter registrerte en nedgang i salget i 2011 for første gang på lenge.